
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 73
                                                             din 29 martie 2018
privind desfășurarea evenimentului „Întâlnirea Națională Dacia Clasic” și punerea la dispoziție,

cu titlu gratuit, a terenului aparținând domeniului public din Cetatea Medievală (Piața Cetății)

pentru desfășurarea evenimentului
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.176/XI/2/06.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighișoara cu nr. 2.321/26.01.2018, a Retromobil Club România – Secția Dacia Clasic prin reprezentant zonal – Dan Dobrescu, prin care, se solicită, în esență, sprijin pentru organizarea evenimentului „Întâlnirea Națională Dacia Clasic”, în perioada 15 – 17 iunie 2018, constând în punerea la dispoziție, cu titlu gratuit, a terenului aparținând domeniului public din Cetatea Medievală, respectiv Piața Cetății, a accesului în Cetatea Medievală a autovehiculelor participante la evenimentul menționat precum și a expunerii acestora în Piața Cetății;
Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora: „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice.”;
Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate comun cu nr. 6.175/XI/2/06.03.2018 al Arhitectului Șef și al Direcției Administrarea Patrimoniului, prin care se propune şi se justifică oportunitatea desfășurării evenimentului „Întâlnirea Națională Dacia Clasic”, în perioada 15 – 17 iunie 2018, precum și punerea la dispoziție, cu titlu gratuit, a terenului aparţinând domeniului public din Cetatea Medievală, respectiv Piața Cetății, pentru desfășurarea evenimentului, îndeplinindu-se prevederile legale în acest sens;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „c” şi „d”, (6) lit. „a” pct. 4, 5 şi 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

         H O T Ă R Ă Ş T E:
Art. 1. Se aprobă desfășurarea evenimentului „Întâlnirea Națională Dacia Clasic”, în perioada 15 – 17 iunie 2018, eveniment organizat de Retromobil Club România – Secția Dacia Clasic. 

Art. 2. Se aprobă accesul în Cetatea Medievală, a autovehiculelor participante la evenimentul „Întâlnirea Națională Dacia Clasic”, în perioada 15 – 17 iunie 2018.
Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, în perioada 15 – 17 iunie 2018, către Retromobil Club România – Secția Dacia Clasic, în vederea desfășurării evenimentului „Întâlnirea Națională Dacia Clasic”, precum și în vederea expunerii în Piața Cetății a autovehiculelor participante în cadrul evenimentului „Întâlnirea Națională Dacia Clasic”, potrivit planului de situaţie, anexa nr. 1 la prezenta hotărâre.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Direcţia Administrarea Patrimoniului, Serviciul Public Poliţia Locală din cadrul Municipiului Sighișoara şi Retromobil Club România – Secția Dacia Clasic.
Art. 5. Prin grija d-nei Bizo Anca, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Serviciul Public Poliția Locală;
  1 ex. Retromobil Club România – Secția Dacia Clasic.
11 ex.
B.A. 

